armvectores/hy_wikipedia_2023 huggingface dataset:
Վամպիրային պատերազմներ

«Վամպիրային պատերազմներ» (անգլ.՝ V Wars), կանադական հեռուստասերիալ, որը հեռարձակվում է Netflix. հեռուստաալիքով։ Պրեմիերան կայացել է 2019 թվականի դեկտեմբերի 5-ին, առաջին եթերաշրջանը բաղկացած է 10 սերիայից։


== Սյուժե ==
Բժիշկ Լյութեր Սուոնը հայտնվում է բարդ վիճակում, երբ անհասկանելի հիվանդությունը նրա ընկերոջը դարձնում է արյունարբու գիշատիչ։ Աստիճանաբար վիրուսը սկսվում է տարածվել, ինչը հանգեցնում է մուտացիայի և նոր տեսակի՝ վամպիրների առաջացմանը։


== Դերերում ==


=== Հիմնական կազմ ===
Իան Սոմերհոլդեր - բժիշկ Լյութեր Սուոն
Էդրիան Հոլմս - Մայքլ Ֆեյն
Փիթեր Աութերբրիջ - Կալիքս Նիկլոս
Լորա վանդերվուրթ - Միլա Դուբովա
Կայլ Հարրիսոն - Դեզր
ՋԵքի Լաի - Քեյլի Վո
Քիմբերլի Սյու Մյուրրեյ - Դանիկա


== Եթերաշրջաններ ==


== Սերիաների ցանկ ==


=== 1 եթերաշրջան (2019) ===


== Արտադրություն ==


=== Մշակում ===
2018 թվականի ապրիլի 16-ին հայտարարվել է, որ Netflix-ը պատվիրել է առաջին եթերաշրջանի սերիաների արտադրությունը՝ բաղկաղած 10 էպիզոդից։ Հեռուստասերիալը ստեղծել են Ուիլյամ Լորինը և Գլեն Դևիսը, որոնք համարվում են հեռուստասերիալ շոուրաններներ և պրոդյուսերներ։ Լրացուցիչ կատարող պրոդյուսերները եղել են՝ Բրեդ Թյորները, Էրիկ Բիրնբերգը, Թոմաս Ուոլդենը, Դևիդ Օզերը, Թես Ադամսը և Ջեյմս Գիբբը։ Հեռարձակումը կայացել է 2019 թվականի դեկտեմբերի 5-ին։


=== Քասթինգ ===
2018 թվականի ապրիլին Իան Սոմերհոլդերը ստացել է բժիշկ Լյութեր Սվոնի դերը։ 2018 թվականի հունիսին Ադրիան Հոլմսը, Ջեքի Լեյը և Փիթեր Աութերբրիջը միացել են հիմնական կազմին։ 2018 թվականի հուլիսին Լաուրա Վանդերվութը, Կայլի Բրեյթքոֆը և Քիմբերլի Սյու Մյուրեյը միացել են դերասանական կազմին։


=== Նկարահանումներ ===
Նկարահանումները սկսվել են Սադբրիում և Քեմբրիջում, իսկ ավելի ուշ Օնտարիոյում 2018 թվականի հունիսին։ Գլխավոր նկարահանումներն անցկացվել են Կանադայի Օնտարիո նահանգի Տորոնտո քաղաքում 2018 թվականի հոկտեմբերին։


=== Թողարկում ===
Netflix-ը պաշտոնական թրեյլերը թողարկել է 2019 թվականի նոյեմբերի 19-ին։ Առաջին եթերաշրջանը թողարկվել է 2019 թվականի դեկտեմբերի 5-ին։


== Ծանոթագրություններ ==


== Արտաքին հղումներ ==
Մեեդլա

Մեեդլա (էստ․՝ Meedla), գյուղ Էստոնիայի Սաարեմաա նահանգի Կաառմա շրջանում։
2011 թվականի տվյալներով գյուղում բնակվում էր 34 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սուրեն Մեհրաբյան

Սուրեն Արամայիսի Մեհրաբյան (1952, Գալաց, Ռումինիա), հայ թառահար։


== Կենսագրություն ==
Սուրեն Մեհրաբյանը ծնվել է 1952 թվականին Կիրովաբադ (Գանձակ) քաղաքում։
1968 թվականին ավարտել է տեղական երաժշտական դպրոցը, իսկ 1972 թվականին Բաքվի երաժշտական ուսումնարանը, իսկ 1977 թվականին Բաքվի կոնսերվատորիան։ Աշխատել է տեղի ֆիլհարմոնիայի անսամբլում որպես մենակատար։
1988 թվականին ընտանիքով տեղափոխվել է Երևան։ Եղել է Հայաստանի ժողովրդական նվագարանների նվագախմբի մենակատար թառահարը։
1992 թվականից բնակվում է Լոս Անջելեսում։


== Ծանոթագրություններ ==
Որակական վերլուծություն

Որակական վերլուծություն, որակական անալիզ, հետազոտվող նմուշում (նյութ, խառնուրդ) պարունակվող բաղադրիչների (միացություններ, տարրեր, ռադիկալներ, իոններ) առկայության հաստատումը քիմիական, ֆիզիկական և ֆիզիկաքիմիական եղանակներով։ Որակական վերլուծությունը վերլուծական քիմիայի բաժիններից է։ Որակական վերլուծության եղանակներին հատուկ է ընտրողականությունը և հայտնաբերելիության սահմանի փոքր արժեքը։ Ընտրողականությունը պայմանավորում է որոշվող (կամ նույնականացվող) բաղադրիչի վստահ հայտնաբերումը այլ բաղադրիչների առկայությամբ։ Հայտնաբերելիության սահմանը որոշվող բաղադրիչի այն ամենափոքր քանակությունն է, որը երաշխավորված հավանականությամբ կարելի է հայտնաբերել տվյալ եղանակով։ Սովորաբար այն որոշվում է 1 կաթիլ (երբեմն 1 մլ) լուծույթի համար։ Ըստ որակական վերլուծությունյան համար պահանջվող նմուշի քանակության տարբերում են մակրո-(100 մգ-ից ավելի չոր նմուշ կամ 5 մլ-ից ավելի լուծույթ), կիսամիկրո, միկրո- և ուլտրամիկրովերլուծության (0,1 մգ կամ 0,5 մլ) եղանակներ։ Նմուշում պարունակվող առանձին բաղադրիչների առկայությունը հաստատելու համար կիրառում են որակական վերլուծության կոտորակային եղանակները (նախ հեռացնում են խանգարող իոնները, ապա, օգտագործելով համապատասխան փորձանյութ, հաստատում փնտրվող իոնի առկայությունը և այլն)։ Եթե անհրաժեշտ է հաստատել նմուշում պարունակվող բոլոր բաղադրիչների ինքնությունը, նմուշը ենթարկում են համակարգված վերլուծության (օրինակ, իոնները հայտնաբերում են որոշակի հաջորդականությամբ, ըստ նրանց վերլուծական դասակարգման)։ Դասական որակական վերլուծությունը իրականացվում է «չոր» կամ «թաց» եղանակներով։ Որակական վերլուծության «չոր» եղանակներից են․ տվյալ իոնի առկայության հաստատումը գազայրիչի բոցի գունավորման, բորաքսի կամ «ֆոսֆորական աղի» և նմուշի միահալումով ստացվող ապակեկերպ, «հուլունքի» գույնի միջոցով։ Որակական վերլուծության «թաց» եղանակները սովորաբար հիմնված են ջրային լուծույթներում ընթացող բնորոշ իոնական ռեակցիաների վրա (կատիոնային և անիոնային վերլուծություն)։ Կատիոնների դասակարգումը հիմնված է օգտագործվող փորձանյութի հետ նրանց առաջացրած միացությունները ջրում, թթվի, հիմքի կամ ամոնիակի լուծույթում լուծելի կամ անլուծելի լինելու հատկանիշի վրա։ Օրինակ, ըստ սուլֆիդների լուծելիության կատիոնները բաժանում են 5 խմբի։ Անիոնները դասակարգում են ըստ նրանց բարիումական և արծաթային աղերի լուծելիության։ Որակական վերլուծության դասական եղանակներին զուգընթաց կիրառվում են ֆիզիկական և ֆիզիկա-քիմիական (գործիքային) եղանակներ, որոնք աստիճանաբար ավելի լայն տարածում են գտնում և հիմնված են նմուշի օպտիկական, էլեկտրական, մագնիսական, ջերմային, կատալիտիկ, ադսորբող և այլ հատկությունների չափման վրա։ Գործիքային եղանակներն ունեն այն առավելությունը, որ պահանջում են նմուշի փոքր քանակներ, սովորաբար ավելի ընտրողական են, չեն պահանջում նմուշի նախնական տարրալուծում, բաղադրիչների և վերլուծության արդյունքները կարող են գրանցել ավտոմատ գործիքների միջոցով։ Օրգանական նյութերի որակական վերլուծությունը իրականացվում է տարրային վերչուծության ֆունկցիոնալ խմբերի առկայությունը հաստատելու և նմուշի ֆիզիկա-քիմիական հատկությունները հետազոտելու միջոցով։
Արտագնացություն

Արտագնացություն, ունեզուրկների զանգվածային տեղաշարժ դեպի կապիտալիստական զարգացած շրջաններ՝ վարձու աշխատանք փնտրելու համար։ Արտագնացություն հարաբերական գերբնակչության, աշխատավարձի ազգային տարբերությունների և գյուղացիության շերտավորման պրոցեսի հետ կապված երևույթ է, որն անխուսափելի է կապիտալիզմի պայմաններում։ Արտակարգ կարող է առաջանալ նաև ազգային ճնշման, ազգային փոքրամասնությունների նկատմամբ իշխող դասակարգերի բռնությունների պատճառով։ 19-րդ դար 90-ական թվականների սկսած մեծ թվով հայեր Թուրքիայից արտագաղթել են ԱՄՆ։ Արտագնացների մեծ մասը աշխատում է կարճ ժամանակով (սեզոնային)։ Անասնապահության այս կամ այն ձևը հատուկ է կապիտալիստական բոլոր երկրներին։ Մինչհեղափոխական Զանգեզուրից, Ղարաբաղից, Նախիջևանից, Կարսի մարզից արտագնացների հոսքը հիմնականում ուղղվում էր դեպի Բաքու, Թիֆլիս, Բաթում և արտագնացության այլ կենտրոններ։ 1920–1930-ական թվականների Լատինական Ամերիկայի երկրներից արտագնացության էր կատարվում ԱՄՆ։ Երկրորդ համաշխարհային պատերազմից հետո արտագնացության մեծ չափերի է հասել Ասիայի և Աֆրիկայի մի շարք երկրներից դեպի Անգլիա և Ֆրանսիա, իսկ Թուրքիայից և Իտալիայից՝ Գերմանական Ֆեդերատիվ Հանրապետություն։
Աննա Կովալչուկ

Աննա Լեոնիդովնա Կովալչուկ (ռուս.՝ Анна Леонидовна Ковальчук, հունիսի 15, 1977(1977-06-15), Neustrelitz, Մաքլենբուրգ Զեենպլատե, Մեկլենբուրգ-Առաջավոր Պոմերանիա, Գերմանիա), թատրոնի և կինոյի ռուս դերասանուհի, Ռուսաստանի Դաշնության վաստակավոր արտիստուհի (2008 թվական)։


== Կենսագրություն ==
Աննա Կովալչուկը ծնվել է ԳԴՀ-ի Նոյշտրելից քաղաքում, մանկավարժների ընտանիքում, որտեղ մեծանում էր նաև նրա ավագ եղբայրը։ Աննայի մանկությունն անցել է Սանկտ Պետերբուրգում, ինչպես նաև Երևանում և Մոսկվայում։ Դպրոցն ավարտելուց հետո ընդունվել է Լենինգրադի թատրոնի, երաժշտության և կինեմատոգրաֆիայի ինստիտուտ։ Դեռ ուսանողական տարիներին նա ընդգրկվել է Լենխորհրդի անվան թատրոնի խմբի մեջ։
Առաջին անգամ կինոյում նկարահանվել է 1998 թվականին` «Սերը չար է» կինոնկարում, սակայն համընդհանուր ճանաչման է արժանացել «Հետաքննության գաղտնիքները» (2001 թ.) հեռուստասերիալում Մարիա Շվեցովայի դերակատարմամբ, որի համար էլ արժանացել է «Օրենք և հասարակություն» իրավական կինոփառատոնի «դրական հերոսի կերպար մարմնավորելու համար» մրցանակին։
2005 թվականին Աննան նկարահանվել է Միխայիլ Բուլգակովի վեպի հիման վրա էկրանավորված «Վարպետը և Մարգարիտան» հեռուստասերիալում։ Բացի այդ Աննա Կովալչուկը 2010-2011 թվականներին Ռոսիա 1 հեռուստաալիքով վարել է «Շաբաթօրյակ» առավոտյան հաղորդումը, մասնակցել «Պարեր աստղերի հետ» հեռուստանախագծին։


== Անձնական կյանք ==
Աննա Կովալչուկն ամուսնացել է երկու անգամ։ Մինչ 2005 թվականը ամուսնացած էր դերասան Անատոլի Իլչենկոյի հետ և ունեցել է մեկ դուստր, իսկ երկրորդ անգամ ամուսնացել է 2007 թվականին` Օլեգ Կապուստինի հետ և ունի մեկ որդի։


== Ֆիլմագրություն ==


== Ծանոթագրություններ ==
(7985) Նեդելկու

(7985) Նեդելկու (անգլ.՝ Nedelcu), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 1-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,331656 ա. մ., առավելագույնը մոտենում է 1,9933 ա. մ. հեռավորության վրա և հեռանում 2,67 ա. մ.։ Արեգակի շուրջ մեկ ամբողջական պտույտ է կատարում 1300,45 երկրային օրվա ընթացքում, իր ուղեծրով շարժվելով միջինում 0,276826 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,04° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7985) Նեդելկու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կաբրերա ամրոց (Բալեարյան կղզիներ)

Կաբրերա ամրոց (Կաստել-դե-Կաբրերա, իսպ.՝ Castillo de Cabrera, կատ.՝ Castell de Cabrera), ամրոց Բալեարյան կղզիների Կաբրերա կղզում (Իսպանիա)։ Կղզու գլխավոր տեսարժան վայրերից մեկն է։ Կառույցի բարձրությունը 72 մետր է։ 16-րդ դարում այն հիմնովին ավերվել է, իսկ վերականգնվել է ավելի քան տասն անգամ։
Կառուցվել է XIV դարում,  առաջին վավերագրական վկայությունները թվագրվում են 1400 թվականին։ Ամրոցն ի սկզբանե ծառայել է հիմնականում ծովահենների հարձակումները Կաբրերայից ետ մղելու համար, իսկ հետագայում՝ ընդհուպ մինչև XIX դար, Բալեարյան կղզիների վրա ռազմական գործողությունների ժամանակ ամրոցն ունեցել է պաշտպանական նշանակություն։
Համարվում է պատմական արժեքներ ներկայացնող հուշարձան։


== Պատկերասրահ ==

		
		
		
		
		


== Ծանոթագրություններ ==
Սմոլենսկոե (այլ կիրառումներ)

Սմոլենսկոե, կարող է վերաբերել՝

Սմոլենսկոե - գյուղ Ռուսաստանի Ալթայի երկրամասի Սմոլենսկի շրջանի կազմում։
Սմոլենսկոե - գյուղ Ռուսաստանի Յարոսլավլի մարզի Պերեսլավսկի շրջանի կազմում։
Սլիվյանկա

Սլիվյանկա (ուկրաիներեն՝ Сливянка, Ղրիմի թաթարերեն՝ Qır Alike), գյուղ Ուկրաինայի Ղրիմի Ինքնավար Հանրապետության Նիժնեգորսկի շրջանում։ Բնակավայրը նախկինում նաև անվանվել է Կիր-Ալիկե։
2001 թվականի տվյալներով Սլիվյանկա գյուղում բնակվում էր 98 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վերին Պիրենեյներ

Վերին Պիրենեյներ (ֆրանսերեն՝ Hautes-Pyrénées), դեպարտամենտ Ֆրանսիայի հարավում։ 

Վերին Պիրենեյներ դեպարտամենտի կարգային թիվն է՝ 65։


== Պատմական տեղեկություններ ==

Վերին Պիրենեյներ դեպարտամենտը Ֆրանսիական հեղափոխության ժամանակ՝ 1790 թ. մարտի 4-ին ստեղծված առաջին դեպարտամենտներից մեկն է։


== Աշխարհագրական տվյալներ ==

Վերին Պիրենեյներ դեպարտամենտը գտնվում է Հարավ-Պիրենեյներ երկրամասում, սահմանակից է Իսպանիային։ 
Բնակչությունը 228.6 հազար մարդ է։
Տարածքը 4464 քառ.կմ է, ունի համայնք։


== Արտաքին հղումներ ==
Պաշտոնական կայք Archived 2003-11-19 at the Wayback Machine.
Դյատլովկա (գյուղ, Երշիչսկի շրջան)

Անվան այլ կիրառումների համար տե՛ս՝ ԴյատլովկաԴյատլովկա (ռուս.՝ Дятловка), գյուղ Ռուսաստանի Սմոլենսկի մարզի Երշիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օլգա Օնոյկո

Օլգա Օնոյկո (ռուս.՝ Онойко, Ольга Викторовна, հուլիսի 21, 1984(1984-07-21), Մոսկվա, ԽՍՀՄ), ռուս ֆանտաստ գրող։ «Դեբյուտ» (2007) և երիտասարդ գրողին` Գիտական ֆանտաստիկայի Եվրոպական համայնքի խրախուսական (2009) մրցանակների դափնեկիր։


== Կենսագրություն ==
Օլգա Օնոյկան ծնվել է 1984 թվականի հուլիսի 21-ին, Մոսկվայում։ 2007 թվականին ավարտել է Մ. Մ. Իպոլիտով Իվանովի անվան պետական երաժշտամանկավարժական ինստիտուտը, «երաժշտագիտություն» մասնագիտությամբ։ Աշխատել է որպես երաժշտա-տեսաբանական դիսցիպլինի դասավանդող։
Իր դեբյուտը նշել է 2005 թվականին «Լենիզդատ» հրատարակչությունում «Գերակշռող ռասան» վեպով` Օլեգ Սերյոգին կեղծանվան տակ։ 2007 թվականին նույն հրատարակչությունում դուրս է գալիս վեպի շարունակությունը` «Վայրի նավահանգիստ» վերնագրով։
2007 թվականին Օլգա Օնոյկոյի երրորդ` «Վիրաբուժական միջամտում» վեպն ստացել է «Դեբյուտ» մրցանակը` «Ֆանտաստիկա» անվանակարգում։ Սա և սրանից հետո գրված գրքերը լույս են տեսել իրական ազգանվամբ։
2009 թվականին Օլգա Օնոյկոն Եվրոպայի գիտական ֆանտաստիկայի համայնքի կողմից (ESFS Encouragement Award) ստացել է խրախուսական մրցանակ` երիտասարդ հեղինակին։ Մրցանակի համար գրողին առաջադրել է Ուկրաինայի պատվիրակությունը։


== Մատենագրություն ==


=== Վեպեր ===
2005 թվական` «Գերակշռող ռասան»
2007 թվական` «Վայրի նավահանգիստ»
2007 թվական` «Վիրաբուժական միջամտում»
2009 թվական` «Շնորհազուրկ երեխաները»
2012 թվական` «Անունների ծով»


=== Վիպակներ ===
2010 թվական` «Օդաչուն և աղջիկը»
2014 թվական` «Մեռելագուշակը»
2018 թվական` «Խրոնո վարդը»


=== Պատմվածքներ ===
2007 թվական` «Տունը պարապուտի ետևում»
2008 թվական` «Կենսակերպ»
2009 թվական` «Կատարողը»
2012 թվական` «Մոսկվայի հյուսիսը»


== Մրցանակներ ==
2007 թվական` «Դեբյուտ» մրցանակ «Ֆանտաստիկա անվանակարգում»` «Վիրաբուժական միջամտում» վեպի համար
2009 թվական` ESFS Encouragement Award` Եվրոպայի գիտական ֆանտաստիկայի համայնքի մրցանակ
2011 թվական` «Ֆանտաստների օրեր Կիևում» ֆանտաստների փառատոնի մրցանակ` «Լավագույն Վիպակ» անվանակարգում` «Օդաչուն և աղջիկը» վիպակի համար
2013 թվական` «Ստրաննիկ» մրցանակ` «Լավագույն սյուժե» անվանակարգում` «Անունների ծով» վեպի համար


== Ծանոթագրություններ ==


== Գրականություն ==
Людмила Вязмитинова. Творимая реальность. Журнал «Урал» 2011, №3


== Արտաքին հղումներ ==
Պաշտոնական կայք Archived 2013-07-03 at the Wayback Machine.

Էջը «Фантасты.ру» կայքում
Էջը «Дебют» մրցանակի կայքում
«Палитра реальности безгранична». Интервью Ольги Онойко Василию Владимирскому
Խաչենի հովտի հուշարձաններ

Խաչենի հովտի հուշարձաններ, Լեռնային Ղարաբաղի Խաչենի ձորակում, Խաչենագետի մոտակայքում գտնվող մի շարք հուշարձաններ։ Այնտեղ են գտնվում մի շարք պատմամշակութային վայրեր՝ եկեղեցիներ, վանքեր, կամուրջներ, բերդեր, աղբյուրներ, ջրաղացներ, խաչքարեր, գերեզմաններ և հին դամբանաբլուրներ։ 


== Հին արձանագրություններ ==
Խաչենի հովտի հուշարձաններ են այցելում բազմաթիվ հետազոտողներ, քանի որ Խաչենում են գտնվում շատ հին արձանագրություններ։ Խաչենի վիմական արձանագրությունների առաջին հավաքողը եղել է Գանձասարի կաթողիկոս Եսայի Հասան-Ջալալյանը, որը 1718 թվականին կազմել է իր վիմագրական տետրակը՝ ընդգրկելով Խաչենի հովտի շուրջ հարյուր վիմագրեր։ Խաչենի արձանագրությունների հավաքմամբ է զբաղվել նաև Սարգիս եպիսկոպոս Ջալալյանցը։ Նրա հրատարակած վիմագրերը միշտ ծառայել են, որպես հնագիտության տարբեր հարցերի կարևոր աղբյուրներ։
Խաչենի արձանագրություններով են զբաղվել նաև՝ Մակար Բարխուտարյանցն ու Խաչիկ վարդապետ Դադյանը։ Մակար Բարխումյանցը հրատարակել է «Արցախ» վիմագրական գիրքը, որը նա հավաքել էր պատմական Արցախից և Ուտիքից։ Իսկ Խաչիկ Դադյանը հրատարակել է մի շարք արձանագրություններ և հնագիտական նյութեր։ Եթե չհաշվենք ուսումնարանի ուսուցիչ Էմիլ Ռյոսլերի սիրողական փորձերը, ապա Խաչիկ Դադյանը եղել է Խաչենի հնագիտական նյութերի առաջին ուսումնասիրողը։ Խաչիկ Դադյանի հրատարակած Սբ․ Հակոբա վանքի արձանագրությունները մինչև այդ նույն վանքից հավաքված ամենահարուստ փունջն է։
Արևելագետ Հ․ Ա․ Օրբելին 1909 թվականի օգոստոսին ակադեմիկոս Ն․ Յա․ Մառի հանձնարարությամբ գործուղվել է Խաչեն։ Այնտեղ անցկացրած տասնյոթ օրվա ընթացքում գիտնականը գրի է առել շուրջ 270 արձանագրություն․ 84–ը՝ Գանձասարի վանքից, 21-ը՝ Վաճառից, Խաչխութից ու Ծմակահող գյուղից, 13-ը՝ Հավապտուկից, 26-ը՝ Կոշիկ անապատից, 37-ը Մեծառատի Ս․ Հակոբավանքից, 11-ը՝ Ջուխտ խաչ ու Խաչախաչ սրբավայրերից, 35-ը՝ Խաթրավանքից և 33-ը՝ Դադի վանքից։ 


== Հիշատակում ==
Հ․ Ա․ Օրբելին Գանձասարի և Հավապտուկի արձանագրությունները առանձնացրել ու հանձնել է տպագրության։ Այդ գրքույկը բաղկացած է 42 էջից, որը գտնվում է ՍԱՀՄ ԳԱ արևելագիտական ինստիտուտի լենինգրադյան բաժանմունքի արխիվում։
Այդ արխիվում են պահվում նաև Խաչենին վերաբերող մյուս արձանագրությունները։ Դրանք խնամքով, տառաձևերի, կցագրերի և վիմագրական այլ արձանագրությունների պահպանմամբ արտագրված են փոքր չափսի մեկ ընդհանուր տետրում։
Հ․ Ա․ Օրբելու ներդրումը Խաչենի պատմության ուսումնասիրման գործում անվիճելի է։ Նրա հրատարակած երեք ծավալուն հոդվածները Խաչենի պատմության և մշակույթի հետազոտության հետաքրքիր փորձեր են։
Հետագայում Խաչենի վիմագրերի ուսումնասիրությամբ են զբաղվել նաև Ս․ Բարխուդարյանը՝ 60-ական թվականներին և Բ․ Ուլուբաբյանը՝ 70-ական թվականներին։


== Ծանոթագրություններ ==
Ջորջ Չաքիրիս

Ջորջ Չաքիրիս (անգլ.՝ George Chakiris, ծնվ. սեպտեմբերի 16, 1934(1934-09-16), Norwood, Համիլթոն, Օհայո, ԱՄՆ), ամերիկացի պարող, երգիչ և դերասան, «Օսկար»-ի մրցանակակիր։


== Կենսագրություն ==
Ջորջ Չաքիրիսը ծնվել է Օհայոյում հույն գաղթյալների ընտանիքում։ 1947 թվականին 12 տարեկան հասակում նա առաջին անգամ հանդես եկավ մեծ էկրանին «Սիրո երգը» ֆիլմում Քեթրին Հեփբերնի հետ միասին գլխավոր դերում, որտեղ կատարեց երգչախմբում երգող փոքրիկ տղաներից մեկի դերը։ Պատանի տարիներին Չաքիրիսըայցելում էր պարի դպրոց, իսկ միջնակարգ դպրոցն ավարտելուց հետո երեկոյան սկսել է երգի և դիամատիկական արվեստի դասեր վեցնել՝ կեսօրներին աշխատելով Լոս Անջելեսի տոնավաճառներից մեկում։
1950-ական թվականների ընթացքում նա հայտնվել է կինոյում, որպես կանոն, երգչախմբի անդամի կամ պարող կարգավիճակով։ Հանդես է եկել այնպիսի ֆիլմերում, ինչպիսիք են «Ջենթլմենները նախընտրում են շիկահերների» (1953), «Պայծառ Սուրբ ծնունդ» (1954) և «Ծաղիկների թմբուկի երգը» (1961):
Ջորջ Չաքիրիսը հաջողության գագաթնակետին հասավ 1961 թվականին, երբ կատարեց Բեռնարդոյի դերը «Վեսթսայդյան պատմություն» բրոդվեյան մյուզիքլի կինոտարբերակում։ Այդ ֆիլմի համար դերասանն արժանացավ «Օսկար»-ի և «Ոսկե գլոբուս»-ի երկրորդ պլանի լավագույն դերը կատարելու համար։
Կինոյի կարիերայի հետ միասին՝ Չաքիրիսը հանդես էր գալիս նաև Բրոդվեյում և նկարահանվում էր հեռուստատեսությունում։ 1960-ական թվականների սկզբին կայացավ նրա երաժշտական առաջնելույթը, ինչից հետո նա ձայնագրեց մի քանի հաջողակ հիթեր։ 1970-ական թվականների սկզբից Չաքիրիսը մեծավ մասամբ զբաղվում էր հեռուստատեսային գործունեությամբ, որտեղ հաջորդ քսան տարիների ընթացքում հայտնվել է այդ տարիներին հանրահայտ մի շարք սերիալներում, որոնց թվում էին «Նա սպանություն է գրել» և «Սանտա Բարբարա» սերիալները։ 1996 թվականին նա ավարտեց իր դերասանական կարիերան, իսկ նրա նոր աշխատանքը դարձավ արծաթից զարդերի պատրաստումը, որը նրա երբեմնի հոբբին էր։


== Մրցանակներ ==
Օսկար 1962 — «Երկրորդ պլանի լավագույն դերասան» («Վեսթսայդյան պատմություն»)
Ոսկե գլոբուս 1962 — «Երկրորդ պլանի լավագույն դերասանа» («Վեսթսայդյան պատմություն»)


== Ծանոթագրություններ ==


== Արտաքին հղումներ ==
Ջորջ Չաքիրիս (անգլ.) Internet Movie Database կայքում
Աբենբերգ

Աբենբերգ  (գերմ.՝ Abenberg), կոմունա Գերմանիայում՝ Բավարիա երկրամասում։
Ենթարկվում է Միջին Ֆրանկոնիա վարչական շրջանին։ Մտնում է Ռոթ շրջանի կազմի մեջ։ Բնակչությունը կազմում է 5458 մարդ (դեկտեմբերի 31, 2010 թվական)։ Զբաղեցնում է 48,39 կմ² տարածք։ Պաշտոնական կոդ՝ 09 5 76 111։


== Ծանոթագրություններ ==


== Արտաքին հղումներ ==
Պաշտոնական կայք (գերմ.)
Գոստինոե (գյուղ, Նեմիրովի շրջան)

Անվան այլ կիրառումների համար տե՛ս՝ ԳոստինոեԳոստինոե (ուկրաիներեն՝ Гостинне), գյուղ Ուկրաինայի Վիննիցայի մարզի Նեմիրովի շրջանում։
2001 թվականի տվյալներով Գոստինոե գյուղում բնակվում էր 397 մարդ։ Բնակավայրը զբաղեցնում է 1,02 կմ² տարածք։ Բնակչության խտությունը կազմում էր 389,22 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոլչուգինո (գյուղ, Սիմֆերոպոլի շրջան)

Անվան այլ կիրառումների համար տե՛ս՝ Կոլչուգինո (այլ կիրառումներ)Կոլչուգինո (ուկրաիներեն՝ Кольчугине, Ղրիմի թաթարերեն՝ Bulğanaq), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։ Բնակավայրը նախկինում նաև անվանվել է Բուլգանակ, Կրոնենտալ։
2001 թվականի տվյալներով Կոլչուգինո գյուղում բնակվում էր 4 481 մարդ։

		
		
		
		
		
		
		
		
		


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բոյարո-Լեժաչևսկի գյուղական խորհուրդ (Պուտիլվսկի շրջան)

Բոյարո-Լեժաչևսկի գյուղական խորհուրդ  (ուկրաիներեն՝ Бояро-Лежачівська сільська рада), Ուկրաինայի Սումիի մարզի Պուտիվլսկի շրջանում։
2001 թվականի տվյալներով Բոյարո-Լեժաչևսկի գյուղական խորհրդում բնակվում էր 656 մարդ։ Խորհրդում կա 4 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Let’s Get Loud

«Let’s Get Loud», ամերիկացի երգչուհի և դերասանուհի Ջենիֆեր Լոպեսի երգը՝ ձայնագրած իր առաջին On the 6 ձայնասկավառակի համար (1999)։ Սկզբնապես ստեղծագործությունը գրվել էր Գլորիա Էստեֆանի համար, որը եղել է նրա համահեղինակը, սակայն համարել, որ երգը նման է իր նախկին ստեղծագործությանը և տվել է Լոպեսին։ Էմիլիո Էստեֆան կրտսերը, որը ինչպես և Քայք Սենթենդերը, երգի համահեղինակն է հանդիսանում, հայտարարել է, որ երգը «նրան ավելի շատ հաճույք կպատճառի», և Լոպեսը նրան «նոր կյանք» կտա։ «Let’s Get Loud»-ը հաճախ դիտարկվում է որպես Ջենիֆեր Լոպեսի այցեքարտ։ Արդյունքում, Էստեֆանը երգի իր տարբերակը թողարկեց 2011 թվականին՝ որպես իր Miss Little Havana ձայնասկավառակի բոնուս-երգ։
Թողարկման պահից «Let’s Get Loud»-ը հայտվել մի շարք միջազգային չարթերում՝ հասնելով գլխավոր տասնյակ 5 եվրոպական երկրներում։ Չնայած նրան, որ սինգլը չի թողարկվել ԱՄՆ-ում, այն հայտնվել է ամերիկյան Billboard Hot Dance Club Songs չարթում։ «Let’s Get Loud»-ը դրական արձագանքներ է ստացել քննադատների կողմից և 2001 թվականին՝ «Գրեմիի» 43-րդ մրցանակաբաշխության ժամանակ, սինգլը Լոպեսին իր երկրորդ «Գրեմի» արձանիկն է բերել «Լավագույն պարային ձայնագրություն» անվանակարգում։ Նույնանուն տեսահոլովակը նկարահանվել է Ջեֆրի Դոյի կողմից; Տեսահոլովակը նկարահանվել է 1999 թվականի ֆուտբոլի կանանց առաջնության ժամանակ։


== Ձևաչափ և երգացանկ ==


== Հիթ-շքերթները և հավաստագրումները ==


== Ծանոթագրություններ ==
Գերիմաստի սովորական

Գերիմաստի սովորական  (լատ.՝ Viburnum lantana), խոշոր թուփ է՝ մինչև 3 մ բարձրությամբ։


== Կենսաբանական նկարագիր ==
Տերևները ձվաձև են, երկարավուն ձվաձև կամ էլիպսաձև, կնճռոտ մակերեսով։ Ծաղկաբույլերը բազմածաղիկ հուրաններ են, դեղնասպիտակ պսակով։ Պտուղը սեղմված ձվաձև է, էլիպսաձև, հասունանալիս ձեռք է բերում սև գույն։ Ընձյուղները և տերևները խիստ թավոտ են։ Ծաղկում է մայիս-հունիսին, պտուղները հասունանում են օգոստոս-սեպտեմբերին։ Չորադիմացկուն է և ցրտադիմացկուն։ Հեռանկարային է անտառային մշակույթների և կանաչապատման համար։ Ունի շատ ամուր բնափայտ։ Պտուղներն ուտվում են։ Բազմանում է սերմերով։


== Տարածվածություն ==
Տարածված է Կովկասում, Փոքր Ասիայում, Եվրոպայում։ Հայաստանում հանդիպում է գրեթե ամենուրեք՝ 1000-2400 մ բարձրության սահմաններում։ Աճում է թփուտներում, անտառի ծածկոցի տակ և եզրերին։


== Գրականություն ==
Ծառագիտություն, Ժ. Հ. Վարդանյան
Վարրի Սայ

Վարրի Սայ (պորտ.՝ Varre-Sai), քաղաք և համայնք Բրազիլիայում՝ Ռիո դե Ժանեյրո նահանգի կազմում։ Գտնվում է Ռիո դե Ժանեյրո նահանգի հյուսիսարևմտյան մարզում։ Մտնում է Իտապերունայի գավառի կազմի մեջ։ Բնակչությունը կազմում է 8309 մարդ՝ 2007 թվականի տվյալներով։ Գրավում է 188,770 կմ2 տարածք։ Բնակչության խտությունը՝ 44,0 մարդ/կմ²։
Քաղաքի տոնը նշվում է հունվարի 12-ին։


== Պատմություն ==
Քաղաքը հիմնադրվել է 1991 թվականի հունվարի 12-ին։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է 55.522 միլիոն ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է 6.682,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,679 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Տեղանքի կլիման լեռնային արևադարձային է։


== Արտաքին հղումներ ==
Տեղեկություններ Վարրի Սայի մասին
Իռավեռե

Իռավեռե (էստ․՝ Iravere), գյուղ Էստոնիայի Յիգևամաա նահանգի Տոռմա շրջանում։
2011 թվականի տվյալներով գյուղում բնակվում էր 20 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կլարա Թերզյան

Կլարա Վահրամի Թերզյան (օգոստոսի 10, 1929(1929-08-10), Երևան, Հայկական ԽՍՀ, ԱԽՖՍՀ, ԽՍՀՄ - մարտի 17, 2022(2022-03-17)), հայ արձակագիր, լրագրող։ Հայաստանի գրողների միության անդամ (1995), Հայաստանի ժուռնալիստների միության անդամ։


== Կենսագրություն ==

Ավարտել է Երևանի պետական համալսարանի բանասիրական ֆակուլտետի արևելյան լեզուների բաժինը։ Աշխատել է «Սովետական Հայաստան» ամսագրում և Հայաստանի ռադիոյի գրական-գեղարվեստական հաղորդումների խմբագրությունում։ «Բույլ մեծաց» գիրքը հայոց մեծերի հետ Թերզյանի հարցազրույցների և ակնարկների արդյունքն է։ Ստեղծագործել է մանուկների և մեծերի համար։ Պատմվածքների, վիպակների, ռադիոպիեսների, կինոսցենարների, արձակ բանաստեղծությունների հեղինակ է։ Նրա ստեղծագործությունները հաղորդվել են ռադիոյով, տպագրվել են հայաստանյան գրական մամուլում և արտերկրում՝ ԱՄՆ, Ուրուգվայ, Լիբանան, Ֆրանսիա, Սիրիա։ Հեղինակ է 19 գրքի


== Երկեր ==
Տարիների շուրջպարը (ընտրանի), Երևան, 2011։
Ծիծաղի հատիկներ (մանկական), Երևան, 2007։
Փրկված մասունքներ (հրապարակախոսական և գեղարվեստական), Երևան, 2006։
Սեւուկը։ (Պատմվածքներ ցածր եւ միջին դասարանների համար), 2004։
Ռադիոժպիտներ։ Զվարճալի մանրապատումներ, պատմվածքներ, 2004։
Երբ սերն ի աշխարհս եկավ (պատմվածքներ), Երևան, 2002։
Բույլ մեծաց (հրապարակախոսություն), Երևան, 2001։


== Մրցանակներ ==
Մկրտիչ Սարգսյանի անվան գրական մրցանակ, 2008
ՀՀ վարչապետի հուշամեդալ, 2006
ՀՀ Ժուռնալիստների միության միջազգային կոնֆեդերացիայի վկայական, 2004
«Տարվա լավագույն կին» տիտղոս, ԱՄՆ-ի Հյուսիսային Կարոլինայի կենսագրության ինստիտուտի կողմից, 2001


== Ծանոթագրություններ ==
Տինեկ

Տինեկ, գյուղ Արևմտյան Հայաստանում, Էրզրումի վիլայեթի Քղիի գավառակում։ Գտնվում էր Քղի գյուղաքաղաքից 16 կմ հյուսիս-արևելք, Բյուրակն գետի ձախ կողմում։
Գյուղի շրջակայքն անտառապատ է։ Բնակիչները բնաջնջվել են 1915 թվականի Մեծ եղեռնի ժամանակ։ Փրկվել են միայն 24 անձ, որից 20-ը գաղթել են ԱՄՆ։ 1914 թվականին ուներ 400 հայ բնակիչ։ Բնակչության հիմնական զբաղմունքը անասնապահություն, երկրագործությունն ու արհեստներն էր։
Տինեկն ուներ եկեղեցի։ Գյուղում գործում էր վարժարան։


== Ծանոթագրություններ ==

Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Սվան Առլո

Սվան Առլո (ֆր.՝ Swann Arlaud; նոյեմբերի 30, 1981(1981-11-30), Ֆոնտենե Օ Ռոզ), ֆրանսիացի դերասան։


== Կենսագրություն ==
Սվան Արլոն ծնվել է 1981 թվականի նոյեմբերի 30-ին, Ֆրանսիայի Ֆոնտենե Օ Ռոզ քաղաքում (Օ դը Սեն դեպարտամենտ)։ Նրա մայրը` Տատյանա Վիալեն, քասթինգի տնօրենի և  ֆրանսիացի դերասան Մաքս Վիալի դուստրն է (1934 թվականից 2000 թվականներ), իսկ խորթ հայրը հայտնի կինոօպերատոր Բրունո Նյուիտենն է։
Իր դերասանական կարիերան Սվանը սկսել է գովազդային հոլովակներում և ֆիլմերում ոչ մեծ դերերով, որոնց թվում են «Երեխաների խռովությունը», «Արջը բեմում» և «Գորշ հոգիները»: Նկարահանումներին զուգահեռ դերասանը Ստրասբուրգում ուսումնասիրել է դեկորատիվ արվեստը։
2000-ական թվականների սկզբից Սվան Արլոն մի շարք աննշան դերեր է խաղացել հեռուստատեսությունում, մասնավորապես՝ «Քրեական ոստիկանություն» սերիալներում (ֆր.՝ PJ) «Այդպես են վարվում իսկական կանայք», «Կենտրոնական գիշեր» և «Պրակտիկանտներ՝ առաջին քայլերը ոստիկանությունում»։ 2010 թվականին Սվանը ստացել է Ժան-Պիեռ Ամերիի «Անանուն ռոմանտիկներ» ֆիլմում գլխավոր դերը։ Ֆիլմում մասնակցել են նաև Բենուա Պուլվորդը, Իզաբել Կարեն և մեկ այլ երիտասարդ դերասան՝ Պիեռ Նինեն։ Նույն թվականին դերասանը նկարահանվել է Լյուկ Բեսոնի «Ադելի անօրինակ արկածները», Ռեբեկա Զլոտովսկու «Գեղեցիկ զբաղմունքը» և Ժիլ Մարշանի «Սև երկինքը» ֆիլմերում։
2012 թվականին Սվան Արլոն նկարահանվել է Ժերար Դեպարդիեյի, Էմմանուել Սենյեյի և Մարկ Անդրե Գրոնդենոնի հետ Վիկտոր Հյուգոյի «Մարդը, ով ծիծաղում է» վեպի Էկրանավորման մեջ, որը նկարահանվել է Ժան-Պիեռ Ամերիի կողմից։
2015 թվականին Արլոն խաղացել է Էլի Վաժեմանի «Անարխիստները» ֆիլմում գլխավոր դերերից մեկը Թահար Ռահիմի, Էկզարկոպուլոսի և Գիյոմ Գուիի հետ։ Այս ֆիլմում աշխատելու համար դերասանը 2016 թվականի «Սեզար» կինոմրցանակին է առաջադրվել «Ամենահեռանկարային դերասան» անվանակարգում։ Նույն թվականին դերասանը խաղացել է ռեժիսոր-դեբյուտանտ Կլեման Կոժիտորի «Ոչ երկնքում, ոչ էլ երկրի վրա» ֆանտաստիկ թրիլերում, որտեղ նկարահանող հարթակի նրա գործընկերները եղել են Ժերեմի Ռենեն, Քևին Ազաիսը և Ֆինեգեն Օլդֆիլդը։


== Ծանոթագրություններ ==
Նադյա Հասնաու

Նադյա Հասնաու (արաբ․՝ نادية حسناوي‎‎, հունիսի 10, 1963(1963-06-10), Նորվեգիա), նորվեգացի հեռուստամեկնաբան, ծնունդով մարոկացի։ 2010 թվականին Էրիկ Սոլբաքենի և Նըջի Հադիի հետ վարել է Նորվեգիայի մայրաքաղաք Օսլոյում կայացած Եվրատեսիլ 2010 երգի մրցույթը։
Հասնաուն ծնվել է Մարոկկոյում․ մայրը՝ նորվեգուհի է, հայրը՝ մարոկացի։ Մորական կողմի պապը Տնտեսագիտության բնագավառում Նոբելյան մրցանակակիր Ռագնար Ֆրիշն է։ Երբ 4 տարեկան էր, ծնողներն ամուսնալուծվեցին, և նա մոր հետ տեղափոխվեց Նորվեգիա։ Օսլոյում հաճախում էր կաթոլիկ ֆրանսիական խիստ մանկապարտեզ, այնուհետև ֆրանսիական դպրոց մինչև 4-րդ դասարանը։ 18 տարեկանում դարձավ Նորվեգիայի քաղաքացի։ 1991 թվականին ամուսնացավ դերասան Քիմ Հոգենի հետ։
1980-ականներին պարուհի էր։ 1993-2004 թվականներին աշխատում էր TV2 հեռուստատեսությունում՝ հյուրընկալելով God morgen, Norge and Jakten på det gode liv հաղորդումները։ 2003 թվականին Հասնաու հեռուստաշոուի հաղորդավարուհին էր։ 2004 թվականին միացավ Նորվեգիայի հեռարձակողների միությանը՝ վարելով Kvitt eller dobbelt շոուն, ինչպես նաև այլ շոուներ՝ կապված Եվրատեսիլ երգի մրցույթի հետ։ Խոսում է անգլերեն, ֆրանսերեն, իտալերեն և նորվեգերեն։


== Եվրատեսիլ ==
Հասնաուն առաջին անգամ առնչվեց Եվրատեսիլին 1992 թվականին, երբ Նորվեգիայի հեռարձակողների միության ռադիոյին մեկնաբանություններ էր տալիս 1992 թվականի մրցույթի մասին։
2004 թվականին Հասնաուն վարում էր Մանկական Եվրատեսիլ երգի մրցույթը Նորվեգիայի Լիլեհամեր քաղաքում։ Հասնաուն վարել է նաև այնպիսի փառատոններ, ինչպիսին է Երիտասարդական Մելոդի Գրան Պրին։
2005 թվականին Հասնաուն Նորվեգիայի կողմից Յան Թեյգենի հետ շնորհավորեց Եվրատեսիլ երգի մրցույթի 50-ամյակի կապակցությամբ։
Հասնաուն 2010 թվականի մայիսին Էրիկ Սոլբաքենի և Հեդի Նիեի (Haddy Jatou N'jie) հետ վարում էր Եվրատեսիլ երգի մրցույթը Բերում կոմունայում։ Նա ներկայացնում էր նաև Նորվեգիայի քվեն 2011 և 2012 թվականի մրցույթներին.։


== Ծանոթագրություններ ==
Արշալույս (թերթ, Կահիրե)

Անվան այլ կիրառումների համար տե՛ս՝ Արշալույս (այլ կիրառումներ)Արշալույս, ազգային, գրական, գիտական և քաղաքական եռօրյա, ապա՝ շաբաթաթերթ։ Լույս է տեսել 1899-1905 թվականներին, 1908 14-ին, Կահիրեում։ Խմբագիրներ՝ Եղիշե Թորոսյան, Գևորգ Փափազյան, Շահեն Հաճեթյան։ Ազգային անկախ միության հրատարակություն։ Լուսաբանել է եգիպտահայ գաղութի հասարակական կյանքը, լուսավորության և մշակույթի հարցեր։


== Ծանոթագրություններ ==
Անտքի

Անտքի, գյուղ Արևմտյան Հայաստանում, Բիթլիսի վիլայեթի Ճապաղջրի գավառակում։
XIX դարի վերջին ուներ 45 տուն հայ բնակիչներ, որոնք զբաղվում էին երկրագործությամբ ու անասնապահությամբ։
Անտքիում կար եկեղեցի։ Շրջակայքում կային հին բնակավայրերի ավերակներ և գերեզմանատուն։ Անտքիի բնակիչների մի մասը զոհվեց 1895 թվականին, կենդանի մնացածները բռնի մուսուլմանացվեցին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Մայք Փենս

Մայքլ Ռիչարդ «Մայք» Փենս (անգլ.՝ Michael Richard «Mike» Pence, հունիսի 7, 1959(1959-06-07)[…], Columbus, Ինդիանա, ԱՄՆ[…]), ամերիկացի քաղաքական գործիչ։ Փենսը ԱՄՆ նորընտիր փոխնախագահն է, ով կստանձնի լիազորությունների կատարումը 2017 թվականի հունվարի 20-ին։ Ներկայացնում է ԱՄՆ հանրապետական կուսակցությունը։ 2013 թվականի հունվարի 14-ից մինչ 2016 թվականի հուլիսի 14-ը եղել է Ինդիանայի նահանգապետ։ Նախկինում ընտրվել է նաև ԱՄՆ Ներկայացուցիչների պալատի կոնգրեսական։
Ծնվել է կաթոլիկ իռլանդական ընտանիքում, որը հետագայում անցել է բողոքականության։ Ունի պահպանողական հայացքներ, պաշտպանում է Թեյախմության շարժմանը։
2016 թվականի հուլիսի 14-ին նախագահի նախկին թեկնածու, ներկայումս ԱՄՆ 45-րդ նախագահ Դոնալդ Թրամփը հայտարարեց Մայք Փենսի թեկնածությունը՝ փոխնախագահի պաշտոնում։ Դրանից հետո Թենսը ավարտեց Ինդիանայի նահանգապետի պաշտոնում վերընտրվելու քարոզարշավը և սկսեց օժանդակել Թրամփին՝ նախագահական կամպանիայի կազմակերպման հարցում։
2016 թվականի հուլիսի 18- 21 ԱՄՆ հանրապետական կուսակցության համագումարի ժամանակ, կուսակցությունը հաստատեց Դոնալդ Թրամփի կուսակցության միասնական թեկնածու լինելու հանգամանքը, իսկ Ինդիանայի նախկին նահանգապետ Մայք Փենսը առաջադրվեց փոխնախագահի հանրապետական թեկնածու։
2016 թվականի նոյեմբերի 8-ին ընտրվել է ԱՄՆ-ի փոխնախագահ։


== Ծանոթագրություններ ==


== Արտաքին հղումներ ==
U.S. Congressman Mike Pence Archived 2012-12-08 at the Wayback Machine. official U.S. House site
Mike Pence for Governor official campaign site
Collected news and commentary Archived 2012-10-31 at the Wayback Machine. at The Indianapolis Star
Truth-O-Meter Profile at PolitiFact.com
Profile at SourceWatch
Candidate information from Our Campaigns
C-SPAN Q&A interview with Pence, January 22, 2006
Շաղատի պատմության և մշակույթի անշարժ հուշարձանների ցանկ (Սյունիքի մարզ)

Այս հոդվածը ներկայացնում է Սյունիքի մարզի Շաղատ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 55 հուշարձան (16 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Սատանայի կղզու թագավորը

Սատանայի կղզու թագավորը (նորվ.՝ Kongen av Bastøy), նորվեգացի կինոռեժիսոր, սցենարիստ Մարիուս Հոլստի ֆիլմը, որը էկրան է բարձրացել 2010 թվականին։ Ֆիլմը հիմնված է իրական դեպքերի վրա, որոնք տեղի են ունեցել Բաստեյ կղզու (Bastøy fengsel) բանտում։


== Սյուժե ==
Ֆիլմի իրադարձությունները տեղի են ունենում 1915 թվականին Բաստեյ կղզում գտնվող անչափահասների բանտում։ Բանտը կառավարում է խիստ տնօրենը (Ստելլան Սկարսգորդ) և սադիստ-մանկավարժ Բրոտենը (Քրիստոֆեր Յոներ)։ Կառույցից դուրս կարելի է գալ միայն տնօրենի թույլտվությամբ։ Օլավը (Թրոնդ Նիլսեն), որը հայտնի է որպես C1, վեց տարի է արդեն կղզում է, համակերպվել է տեղի կարգ ու կանոնին, և մոտենում է բանտից ազատվելու նրա ժամկետը։ Կղզի են գալիս նորեկներ Էրլինգը (Բենյամին Հելստադ) և Իվարը (Մագնուս Լանգլետե)։ Եվ եթե վերջինս շուտով դառնում է մանկավարժ Բորտենի զոհը, առաջինը չի կարողանում հանդուրժել մշտական ​​նվաստացումները։


== Դերեր ==
Տնօրեն՝ Ստելլան Սկարսգորդ
Էրլինգ (С19)՝ Բենյամին Հելստադ
Բրոտեն՝ Քրիստոֆեր Յոներ
Օլավ (С1)՝ Տրոնդ Նիլսեն
Էյստեյն՝ Մորտեն Լյովստադ
Յոհան՝ Դանիել Բերգ
Լիլեգուտ՝ Մահնար Բոտեն
Իվար (С5)՝ Մագնուս Լանգլետե


== Մրցանակներ, անվանակարգեր ==
Արժանացել է Ամանդա մրցանակի երեք անվանակարգերում՝ «Լավագույն ֆիլմ», «Երկրորդ պլանի լավագույն դերասան» (Տրոնդ Նիլսեն), «Լավագույն երաժշտություն» (Յուհան Սյոդերքվիստ), 2011
Առաջադրվել է Ամանդա մրցանակի 5 անվանակարգերում՝ «Լավագույն դերասան» (Բենյամին Հելստադ), «Լավագույն օպերատորական աշխատանք» (Յոն Անդրեաս Անդերսեն), «Լավագույն նկարիչ» (Յանուշ Սոսնովսկի), «Լավագույն հնչյուն» (Տորմոդ Ռինգնես), «Լավագույն վիզուալ էֆեկտներ» (Օտտո Տորբյորնսեն, Կամիլա Ֆոսեն), 2011
Kodak Nordic Vision մրցանակ, Գյոտեբորգի 34-րդ միջազգային կինոփառատոն, 2011


== Ծանոթագրություններ ==


== Արտաքին հղումներ ==
Ֆիլմի պաշտոնական կայք
Նյադեյ Յագա

Նյադեյ Յագա (ռուս.՝ Нядей-Яга), գետ Ռուսաստանում, հոսում է Կոմի Հանրապետությունով, Նենեցյան ինքնավար օկրուգով։ Գետաբերանը գտնվում է Ուտչեր Շար գետի ձախ ափին՝ 13 կմ հեռավորության վրա։ Գետի երկարությունը կազմում է 18 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազան՝ ը Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000084275
Կոդը ըստ հիդրոլոգիական հետազոտության (ՌԴ) — 103008427
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ջանիկ

Անվան այլ կիրառումների համար տե՛ս՝ Ջանիկ (այլ կիրառումներ)Ջանիկ, գյուղ Արևմտյան Հայաստանում, Բալուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Մաքսատուն

Մաքսատուն, պետական հատուկ մարմին, որն ապահովում է պետական սահմանով ապրանքների, տրանսպորտային միջոցների և այլ իրերի մաքսային սահմանի տեղափոխման կարգը, մաքսային ընթացակարգերի կիրառումն ու մաքսային վճարների (մաքսատուրքեր) գանձումը, մաքսային հսկողությունը և մաքսազերծումը։ Մաքսատները (կամ մաքսակետերը) սովորաբար տեղակայված են սահմանամերձ գոտիներում՝ նավահանգիստներում (ծովային, գետային), երկաթուղային կայարաններում, ավտոերթուղային հանգուցակետերում և պետության խոշոր քաղաքներում։
Կանչենջանգա

Կանչենջանգա կամ Կանչենջունգա (նեպալ.՝ कञ्चनजङ्घा, հինդի՝ कंचनजंघा), լեռնագագաթ Մեծ Հիմալայներում, Նեպալի և Սիկկիմի սահմանագլխին։ Բարձրությունը 8585 մ է։ Կան բազմաթիվ սառցադաշտեր։


== Անվանում ==
Ենթադրում են, որ անվանումն ունի տիբեթական ծագում. տիբեթերեն Կանգ՝ «ձյուն», Չեն՝ «մեծ, շատ», ձո՝ «պահեստարան, գանձարան», նգա՝ «հինգ» բառերից. այսինքն Կանչենջանգա նշանակում է «շատ ձյան հինգ գանձարան (պահեստարան)»։


== Ծանոթագրություններ ==
Թամարա Դեյկարխանովա

Թամարա Քրիստափորի Դեյկարխանովա (ռուս.՝ Тамара Дейкарханова, անգլ.՝ Tamara Daykarhanova, հունվարի 14, 1889(1889-01-14), Մոսկվա, Ռուսական կայսրություն - օգոստոսի 2, 1980(1980-08-02), Էնգլվուդ, Բերգեն շրջան, Նյու Ջերսի, ԱՄՆ), ռուսական և ամերիկյան թատրոնի և կինոյի դերասանուհի, մանկավարժ, Կոլումբիայի համալսարանի պրոֆեսոր։


== Կենսագրություն ==
Ծնվել է 1889 թվականին Մոսկվայում` ազգությամբ հայ բժշկի (Դեյկարխանյան հայ ազնվական գերդաստանում) և ֆրանսուհու ընտանիքում։ 1907-1911 թվականներին նա եղել է Մոսկվայի Գեղարվեստական թատրոնի (МХТ) դերասանուհի և նշված թատրոնի առաջատար դերասան Վասիլի Կաչալովի ընտանիքի բարեկամն էր։ 1923 թվականին Թամարան ամուսնու՝ Յուրիկի հետ հաստատվել է Նյու Յորքում։ Իր վերջին կինոդերը Թամարա Դեյկարխանովան խաղացել է 1897 թվականին։


== Գործունեություն ==
Թամարա Դեյկարխանովան եղել է Նիկիտա Բալիևի «Չղջիկ» թատրոնի առաջատար դերասանուհին։ Պարելու և երգելու ձիրքերով օժտված Թամարան մասնակցել է Պուշկինի «Իշխան Նուլին» և «Բախչիսարայի շատրվանը», Միխայիլ Կուզմինի «Կանայք», «Նախնիների հայացքի ներքո» և այլ ներկայացումների։ Ամերիկյան թատերագետ Արթուր Փոլաքը, գրելով Դեյկարխանովայի մասին, ընդգծել է նրա խաղաոճի պարզությունն ու նրբագեղությունը։ Իսկ ամերիկացի թատերագետ Օլիվեր Սեյլորը գրել է, որ «Չղջիկը» կույր կլիներ առանց Դեյկարխանովայի։ 1935 թվականին Թամարան բացել է բեմարվեստի սեփական դպրոցը։ Նրա մոտ սովորել է նաև թատերագիր Հորթոն Ֆութը։
Դասախոսական աշխատանքին զուգահեռ Թամարա Դեյկարխանովան հանդես է եկել Բրոդվեյում։ Ամերիկյան թատրոնի պատմության մեջ առավել հիշարժան են Դեյկարխանովայի մասնակցությամբ ներկայացված Գեորգե Տաբորիի «Կայսեր հանդերձանքը» և Լեսլի Սթիվենսի «Ցլամարտ» թատերախաղերը։ Արդեն տարեց Թամարա Դեյկարխանովան հրավիրվել է նկարահանվելու նաև կինոյում և հեռատեսիլում։ 1961-ին նա մարմնավորել է Ջոնիի հայ տատին՝ Ուիլյամ Սարոյանի «Իմ սիրտը լեռներում է» պիեսի հեռուստաբեմադրության մեջ։


== Դերեր ==
«Բախչիսարայի շատրվանը» (Զարեմա)
«Կանայք»
«Ասպետը, որ խաղի մեջ կնոջը տանուլ էր տվել սատանային»
«Նախնիների հայացքի ներքո»
«Իշխան Նուլին»
«Բեռնարդա Ալբայի տունը»
«Երեք քույր»
«Անաստասիա»


== Ֆիլմագրություն ==
«Մերկացված քաղաքը», 1959
«Իմ սիրտը լեռներում է», 1961
«Անդի», 1964
«Թագավորի երազանքը», 1969


== Ծանոթագրություններ ==
Անտիֆոնային երգեցողություն

Անտիֆոնային երգեցողություն,  երկու երգչախմբի կամ մեներգչի և երգչախմբի փոխնեփոխ երգեցողությունը։
Ծագել է հին հունական ողբերգությունից, որտեղ սովորաբար երգչախումբը բաժանված էր երկու կիսաերգչախմբ (կիրառվել է նաև հին­ հրեական տաճարային երգեցողության մեջ)։ Մեր թվարկության սկզբին այն ներմուծվել է քրիստոնեական մշակույթ (Իգնատիոս Անտիոքացի Աստվա­ծակիր եպիսկոպոս, կաթոլիկական եկեղեցում Ամբրոսիոս Մեդիոլանացի եպիսկոպոս)։
Անտիֆոնային երգեցողության սկզբունքը տարածվել է Իտալի­այում, իսկ վաղքրիստոնյական շրջանում դարձել երգասացության ամենատարածված ձևե­րից։ Հետագայում այն լայնորեն  օգտա­գործել  են  բոլոր  ժամանակների  բազմա­թիվ կոմպոզիտորներ։
Անտիֆոնային երգեցողությունը կատարել են տղամարդկանց և մանկական երգչախմբերը, ուշ շրջանում կաթոլիկական եկեղեցում քահանան, երգչախմբերի մասերը՝ ամբողջ երգչա­խումբը։ Հայկական պաշտամունքի երգեցողութ­յան մեջ այդ ձևը կոչվում է փոխ։
Անսիֆոնային երգեցողությունը սերել է ժողովրդական երգարվ­ից, մասնա­վորապես՝ շուրջպարային շղթայակապ կառուց­վածքի երգերից։ Խմբի մի մասը մեղեդու 1 նախադասությունն ավարտում է, իսկ մյուս մասը նրանից վերցնում է վերջին բառերը և պատասխանում նույն կամ նոր նախա­դասությամբ՝ ստեղծելով յուրօրինակ  երկ­ձայնություն։
Անսիֆոնային երգեցողությունը կիրառվում է նաև ժողովրդական և կոմպոզիտորային գործիքավորման երաժշտության մեջ։ Կոմիտասի 
երկերից անտիֆոնային երգեցողության նմուշներ  են «Էն դիզան», «Եղնիկ», «Օրոր», «Սև ա չոբա­նի շունը» և այլ խմբերգեր։
Արտյոմ Գևորգյան

Արտյոմ Գևորգյան (ռուս.՝ Геворкян, Артём Сейранович, մայիսի 21, 1993(1993-05-21), Չալթր, Ռոստովի մարզ, Ռուսաստան), ռուսաստանցի ֆուտբոլիստ, հարձակվող։


== Կարիերա ==
«Ռոստով» ֆուտբոլային ակումբի սան է։ Հանդես է եկել «Ժեմչուժինա-Սոչի» ակումբի երիտասարդական թիմում և «Կուբան» ֆուտբոլային ակումբի դուբլում։ Մասնագիտական աճի առումով 2017/18 խաղաշրջանը բեկումնային էր Գևորգյանի համար։ «Աֆիպսի» կազմում 17 գնդակով նա դարձել է «Հարավ» խմբի երկրորդ դիվիզիոնի լավագույն ռմբարկու։
Հաջող մրցաշրջանից հետո հարձակվողը տեղափոխվել է «Չայկա», սակայն չի կարողացել հիմնավորվել այս թիմում և թողել է այն։ 2019 թվականի փետրվարին ֆուտբոլիստը վերադարձել է Հայաստանի ֆուտբոլի առաջնության «Շիրակ» ֆուտբոլային ակումբ։ Բարձրագույն լիգայում նորամուտն անցկացրել է 2019 թվականի մարտի 6-ին, «Արարատի» դեմ խաղում, որն ավարտվել է «Շիրակի» հաղթանակով՝ 2:0 հաշվով։ Խաղում Գևորգյանը փոխարինման է դուրս եկել 67-րդ րոպեին։


== Հավաքական ==
2019 թվականին խաղացել է Արցախի հավաքականի կազմում՝ մասնակցելով չճանաչված ֆուտբոլային ասոցիացիաների ConIFA առաջնությանը։ Ավելի վաղ հրավեր է ստացել Հայաստանի հավաքականից՝ տարբեր տարիքային թիմերում խաղալու, չի ընդունել դրանք։


== Ձեռքբերումներ ==
Պրոֆեսիոնալ ֆուտբոլային լիգայի առաջնության «Հարավ» խմբի լավագույն ռմբարկու


== Ծանոթագրություններ ==
Մապելո

Մապելլո (իտալերեն՝ Mapello), կոմունա Իտալիայում։ Գտնվում է Լոմբարդիա մարզի Բերգամոյի գավառում։
Բնակչությունը կազմում է 5806 մարդ (2004 թվական)։ Բնակչության խտությունը կազմում է 699 մարդ/կմ²։ Զբաղեցնում է 8 կմ² մակերես։ Փոստային ինդեքս՝ 24030, հեռախոսային կոդ՝ 035։


== Ժողովրդագրություն ==
Բնակչության աճը


== Ծանոթագրություններ ==
Դորոտովկա

Դորոտովկա (ռուս.՝ Доротовка), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 247 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռիչարդ Լորենս Միլինգթոն Սինգ

Ռիչարդ Լորենս Միլինգթոն Սինգ (անգլ.՝ Richard Laurence Millington Synge, հոկտեմբերի 28, 1914(1914-10-28)[…], Լիվերպուլ, Լանկաշիր, Անգլիա, Մեծ Բրիտանիայի և Իռլանդիայի միացյալ թագավորություն - օգոստոսի 18, 1994(1994-08-18)[…], Նորիջ, Միացյալ Թագավորություն), անգլիացի կենսաքիմիկոս, Լոնդոնի թագավորական ընկերության անդամ (1950)։


== Կենսագրություն ==
Ավարտել է Քեմբրիջի համալսարանը (1936)։ 1941-1943 թվականներին աշխատել է բրդի արդյունաբերության ընկերությունում, 1943 թվականից՝ Լոնդոնի Լիստերյան կանխարգելիչ բժշկագիտության ինստիտուտում, 1948 թվականից եղել է Ռոուետյան հետազոտական ինստիտուտի (Աբերդին) սպիտակուցների կենսաքիմիայի և քիմիայի բաժնի վարիչ։ 1967 թվականից աշխատել է Նորիջի սննդանյութերի ինստիտուտում։ Աշխատանքները հիմնականում վերաբերում են սպիտակուցների վերլուծական քիմիային։ Մշակել է (1941, Ա. Մարտինի հետ միասին) բաժանող քրոմատոգրաֆիայի տեսական հիմունքները և ներդրել գործնականում։ Նոբելյան մրցանակակիր (Ա. Մարտինի հետ համատեղ, 1952)։


== Ծանոթագրություններ ==
Թափառող հոսանքներ

Թափառող հոսանքներ, էլեկտրական հոսանքներ հողում, որոնք ճյուղավորվում են հետադարձ հաղորդալար ծառայող հաստատուն հոսանքի էլեկտրատրանսպորտի (տրամվայ, մետրո ևն) ռելսերից։ Ճանապարհին հանդիպելով մետաղական կառույցների (մալուխ, գազի, ջրի խողովակներ), թափառող հոսանքները անցնում են դրանցով և դուրս գալով (անոդային գոտի), հողով վերադառնում հաստատուն հոսանքի աղբյուրին, անոդային գոտում քայքայելով մետաղական կառույցները։
Թափառող հոսանքներ առաջանում են նաև հաստատուն հոսանքի այնպիսի տեղակայանքներից (հեռագրասարք ևն), որոնք որպես հետադարձ հաղորդալար օգտագործում են հողը։ Ստորգետնյա մետաղական կառույցները կոռոզիայից պաշտպանում են էլեկտրական պաշտպանիչ միջոցներով (էլեկտրական դրենաժ, կաթոդային և պրոտեկտորային պաշտպանություն)։


== Տես նաև ==
Էլեկտրական հողանցում
Ջոյս դիԴոնատո

Ջոյս դիԴոնատո (անգլ.՝  Joyce DiDonato, փետրվարի 13, 1969(1969-02-13), Prairie Village, Ջոնսոն շրջան, Կանզաս, ԱՄՆ), - ամերիկացի օպերային երգչուհի (մեցցո-սոպրանո), հատկապես հայտնի է Հենդելի, Մոցարտի և Ռոսսինիի օպերաներում դերերգերի կատարմամբ։ Ելույթ է ունենում աշխարհի առաջատար օպերային թատրոններում և հայտնի նվագախմբերի հետ։ 


== Հիմնական դերերգերը ==
Ալչինա, «Ալչինա» (Հենդել)
Անջելինա, «Մոխրոտը» (Ռոսսինի)
Արիոդանթ, «Արիոդանթ» (Հենդել)
Ասկանիո, «Բենվենուտո Չելլինի» (Հեկտոր Բերլիոզ)
Բեատրիչե, «Բեատրիչե և Բենեդիկտ» (Բերլիոզ)
Կերուբինո, «Ֆիգարոյի ամուսնությունը» (Մոցարտ)
Երգահան, «Արիադնեն Նաքսոսում» (Ռիխարդ Շտրաուս)
Դեյանիրա, «Հերկուլես (օրատորիա)» (Հենդել)
Դոննա Էլվիրա, «Դոն ժուան» (Մոցարտ)
Դորաբելլա, «Նրանք բոլորն էլ նույնանման են վարվում» (Մոցարտ)
Ելենա, «Լճի օրիորդը» (Ռոսսինի)
Եղիսաբեթ, «Մարիա Ստյուարտ» (Դոնիցետտի)
Մարիա Ստյուարտ, «Մարիա Ստյուարտ» (Գաետանո Դոնիցետտի)
Էլմիրա, «Ֆլորիդանտ» (Հենդել)
Իդամանթ, «Իդոմենեոս» (Մոցարտ)
Իզաբելլա, «Իտալուհին Ալժիրում» (Ռոսսինի)
Օկտավիան, «Վարդերի ասպետը» (Ռիխարդ Շտրաուս)
Ռոմեո, «Կապուլետիներ և Մոնտեկկիներ» (Վինչենցո Բելլինի)
Ռոզինա, «Սևիլյան սափրիչը» (Ռոսսինի)
Սեստո, «Հուլիոս Կեսար» (Հենդել)
Սեքստոս, «Տիտոսի ողորմածությունը» (Մոցարտ)


== Ծանոթագրություններ ==
Մեծ Բրիտանիայի տնային առաջնություն 1897/1898

1897/1898 մրցաշրջանի Մեծ Բրիտանիայի տնային առաջնությունը տասնհինգերորդն էր։ Հաղթելով բոլոր հանդիպումներում, ութերորդ անգամ հաղթողի տիտղոսը նվաճեց  Անգլիայի հավաքականը։
Մրցաշարը մեկնարկեց  Ուելս- Իռլանդիա խաղով, որում իռլանդացիները դժվարին հաղթանակ տարան նվազագույն հաշվով։ Ապա անգլիացիներն ու շոտլանդացիները հաղթեցին իրենց մրցակիցներին և, ավանդույթի համաձայն, մրցաշարի ելքը վճռվեց  Շոտլանդիա- Անգլիա խաղում, ուր անգլիացիները վստահորեն հաղթեցին 3։1 հաշվով և նվաճեցին չեմպիոնի տիտղոսը։


== Մրցաշարային աղյուսակ ==
Խ = Խաղ; Հ = Հաղթանակ; Ո = Ոչ-ոքի; Պ = Պարտություն; ԽԳ = Խփած Գնդակ; ԲԳ = Բաց Թողած Գնդակ; ԳՏ = Գնդակների Տարբերություն; Մ = ՄիավորԱղբյուր. 

Հաղթանակի համար շնորհվում էր 2 միավոր, ոչ-ոքիի համար՝ 1։


== Արդյունքներ ==


== Ռմբարկուներ ==
Մուսուլիտա

Մուսուլիտա (հուն․՝ Μουσουλίτα, թուրքերեն՝ Kurudere), գյուղ Կիպրոս կղզու հյուսիս-արևելքում՝ Կիպրոսի Հանրապետության Ֆամագուստայի շրջանում։
1974 թվականին Թուրքիայի կողմից Հյուսիսային Կիպրոսի ռազմակալումից հետո գյուղը դե ֆակտո մտնում է անկախ Հյուսիսային Կիպրոսի Թուրքական Հանրապետության մեջ։
Ըստ 2011 թվականի մարդահամարի տվյալների գյուղի բնակչությունը կազմում է 403 մարդ, հիմնականում՝ թուրքեր։


== Ժողովրդագրություն ==


== Ծանոթագրություններ ==
Ալեքսանդր Դիննիկ

Ալեքսանդր Նիկոլաևիչ Դիննիկ (ռուս.՝ Алекса́ндр Никола́евич Ди́нник, հունվարի 19 (31), 1876, Ստավրոպոլ, Ռուսական կայսրություն - սեպտեմբերի 22, 1950(1950-09-22), Կիև, Ուկրաինական ԽՍՀ, ԽՍՀՄ), խորհրդային մեխանիկ, ԽՍՀՄ ԳԱ ակադեմիկոս (1946)։
1899 թվականին ավարտել է Կիևի համալսարանը։ 1914-1941 թվականներին եղել է Դնեպրոպետրովսկի լեռնային և մետալուրգիական ինստիտուտների, 1944 թվականից՝ Կիևի համալսարանի պրոֆեսոր։
Աշխատանքերը վերաբերում են ձողերի և կամարների կայունության, սալերի և մեմբրանների ամրության ու տատանումների հարցերին։


== Ծանոթագրություններ ==


== Արտաքին հղումներ ==
Ալեքսանդր Դիննիկի դիմանկարը